சப்போட்டா ஒரு அயல் மகரந்த சேர்க்கை மரம் எனவே நல்ல முறையில் அயல் மகரந்த சேர்க்கை ஏற்பட்டு காய்கள் அதிகமாகக் காய்க்க குறைந்தபட்சம் 2 அல்லது 3 மரங்களாவது ஒரு இடத்தில் நடவு செய்யப்படல் வேண்டும். செடிகள் நடவு செய்த சில நாட்களுக்கு 2,3 நாட்களுக்கு ஒருமுறையும் பின்னர் 4,5 நாட்களுக்கு ஒரு முறையும் நிலத்தின் தன்மை, பருவகால சூழ்நிலை போன்றவற்றை அனுசரித்து நீர்ப்பாசனம் செய்ய வேண்டும். மரம் நன்கு வளர்ந்த பின் 10 நாட்களுக்கு ஒரு முறையேனும் நீர்ப் பாசனம் செய்யவேண்டும். சப்போட்டா வறட்சி தாங்கி வளர்கின்ற பயிர் என்பதால் நல்ல மழை உள்ள இடங்களில் மானாவாரி பயிராகவும் சாகுபடி செய்து நல்ல மகசூல் எடுக்கலாம்.